kardosdrur/scandi-wiki huggingface dataset:
Richard Parkes Bonington

Richard Parkes Bonington (født 25. oktober 1801 i Arnold (Nottinghamshire), død 23. september 1828 London) var en engelsk maler.

Bonington var elev af Antoine-Jean Gros, ven med Eugène Delacroix, begejstret af Louvres nederlandske og venetianske kunstskatte og først og fremmest opfyldt af selve naturen, hvis stemning den samtidige engelske landskabskunst havde åbnet hans øjne for, forenede han i sig betingelserne for en foregangsmand i Frankrigs daværende kunstudvikling. I sine billeder på Paris’ Saloner (1822—27) rettede han de franske maleres blikke på selve det maleriske som kunstens højeste mål. Således i sine historiske arbejder, hvor ikke fortællingen, men den strålende kolorit og stemningen var hovedsagen. Og således særlig i sine landskaber de bedste er i vandfarve, hvor lys og luft er trængte ind, enkle motiver fra sø og land eller med gamle tiders rige arkitektur, der anslog datidens romantiske strenge, Katedralen i Rouen. Særlig stor virkning har han nået i sine venetianske billeder, blandt hvilke prospekterne fra Dogepaladset og fra Canal grande står højest. Man har også gode raderinger og litografier fra hans hånd.

Galleri

Eksterne henvisninger og kilder 
  bind 3 side 654 skrevet af amtsforvalter Axel Holck

Malere fra England
Jurassic World

Jurassic World er en amerikansk science fiction eventyrfilm fra 2015. Det er den fjerde film i Jurassic Park-filmserien. Filmen blev karakteriseret som at være i et "udviklingshelvede" i over et årti efter Jurassic Park III blev udgivet i 2001. Planen var oprindeligt at filmen skulle udgives i sommeren 2005. Udgivelsesdatoen blev udsat flere gange på grund af at manuskriptet gennemgik revision. Filmen havde dansk premiere d. 11. juni 2015.

Udvalgte medvirkende 
Chris Pratt - Owen Grady
Bryce Dallas Howard - Claire Dearing
Vincent D'Onofrio - Vic Hoskins
Jake Johnson - Lowery
Nick Robinson - Zach
Ty Simpkins - Gray
BD Wong - Dr. Henry Wu
Irrfan Khan - Dr. Simon Masrani
Brian Tee - Katashi Hamada
Lauren Lapkus - Vivian

Noter

Eksterne henvisninger 
 Masrani Global Corporation (fictional) website
 
 Official UK Jurassic Word International website

Amerikanske film fra 2015
Eventyrfilm fra USA
Engelsksprogede film
Science fiction-film fra USA
Jurassic Park
Walter Crane

Walter Crane (født 15. august 1845 i Liverpool, død 14. marts 1915 i Horsham) var en engelsk genremaler og illustrator.

Han blev elev af faren Thomas Crane og senere af William Linton; i London påvirkedes han af Prærafaelitterne; et længere ophold i Rom (1871-73 og senere) bragte ham nær til renæssancens kunst, især Botticelli. Til hans mest bekendte oliemalerier hører Venus’ Fødsel (1877), Proserpina (1878), Livets Bro, det Guido Reni’ske Flygtende Timer, Solopgang (1888) og Pandora (1889); også i akvarelmaleriet har han ydet dygtige arbejder, arkitekturstykker, Forårsbudet, Platons Have. Det er dog særlig som illustrator af børnebøger og som arbejder i kunstindustriens tjeneste, at han har vundet stor anseelse: hans kvikke, humoristiske og smagfulde billeder til børnebøgerne: Walter Crane’s Toy Books (1869-75), Picture Books (1874-75), Echo’es of Hellas, Queen Summer, The Baby’s Opera, The Sirens Three; overhovedet hans betydningsfulde virken som reformator af det kunstneriske bogudstyr, hans virksomhed i tapetindustriens tjeneste (Nursery papers, motiver af mere almindelig dekorativ natur som La Margarete), arbejder, i hvilke kunstnerens udsøgte skønhedssans, fint beregnende øje og evne til at fylde sin flade giver sig det bedste vidnesbyrd, Crane har også virket med pennen som pædagogisk socialt interesseret kunstreformator: Claims of Decorative Art (1892), An Artist’s Reminiscences (London 1907) etc.

Galleri

Litteratur 
 Paul George Konody, The Art of Walter Crane, London, 1902
 Otto von Schleinitz, Walter Crane, Knackfuss, 1902
 A.v. Berlepsch, H.E.v. Berlepsch, Walter Crane. Eine Studie, Wien 1897

Eksterne henvisninger og kilder 
  bind 5 side 289 skrevet af amtsforvalter Axel Holck

Malere fra England
Personer fra Liverpool
Briter i 1800-tallet
Briter i 1900-tallet
Alfred Rethel

Alfred Rethel (født 15. maj 1816 ved Aachen, død 1. december 1859 i Düsseldorf) var en tysk maler og tegner.

Fra måneskinsromantikken, som han voksede op i på Kunstakademiet i Düsseldorf under Friedrich Wilhelm von Schadow, søgte han, under Philipp Veits og Moritz von Schwinds vejledning i Frankfurt am Main fra 1837, hen imod en marvfuld og storstilet skildring af fortids helteliv; åndsbeslægtet med Peter von Cornelius knyttede han sin kunst til Dürersk ånd og fremstillingssæt. Efter nogle staffelibilleder i1832 og 1838 kom hovedværket, den monumentale freskocyklus i Aachen Rådhus: Karl den Stores historie. Rethel, der sejrede i konkurrencen hertil 1840, fik kun de fire billeder færdige; en sindssygdom, fremskyndet af intriger og fortrædigelser under arbejdet, gjorde ham fra 1852 ganske uarbejdsdygtig; efter Rethels udkast gjorde Joseph Kehren arbejdet færdigt, hele suiten blev skåret i træ af Richard Brend'amour efter Albert Baurs og Kehrens tegning. Lige så stort kunstværd har de akvarelerede tegninger Hannibals-Toget (1842—44, udgave i træsnit 1875) og dødebillederne, grandiose, storlinede enkle kompositioner af gribende virkning; en del af dem tegnede på træ af Hugo Bürkner; blandt dødebillederne er cyklusen Auch ein Todtentanz fra 1848, der kom i mange oplag, særlig bekendt. Rethel har endvidere leveret illustrationer til forskellige værker blandt andet Bibelen, Nibelungenlied.

Auch ein Totentanz

Hannibals-Toget

Litteratur 
Biografier af
Wolfgang Müller von Königswinter, 1863
 Veit Valentin, 1892
Max Schmid, Leipzig 1898
 Josef Ponten, Studien über Alfred Rethel, Stuttgart 1911, 1922
 Alfred Rethel. 16 Zeichnungen und Entwürfe, Walther Friedrich, Berlin 1907
 Alfred Rethel. Auch ein Totentanz, [München 1906
 Rethels Briefe, 1912
 Gustrav Pauli, Alfred Rethel 1912
  bind 20 side 38 skrevet af amtsforvalter Axel Holck

Eksterne henvisninger 
 

Malere fra Tyskland
Personer fra Aachen
Benjamin Vautier

Marc Louis Benjamin Vautier (født 27. april 1829 i Morges i Kanton Vaud, død 25. april 1898 i Düsseldorf) var en schweizisk maler og illustrator.

Han studerede under Ernest Hébert og Jean-Léonard Lugardon i Genève, senere (fra 1850) under Rudolf Jordan i Düsseldorf, var et års tid i Paris, men vendte 1857 tilbage til Düsseldorf. Her levede og virkede han resten af sit liv, og til denne bys kunsttraditioner sluttede han sig. Kendskabet til Ludwig Knaus og hans værker førte ham over imod bondelivsmaleriet. I begyndelsen tog han især schweizerne, sine landsmænd, på kornet; senere gav bondelivet i Schwarzwald og deromkring ham en uudtømmelig emnekreds. Allerede det i Paris påbegyndte En schweizisk landsbykirkes indre vakte opmærksomhed, og snart efter fulgte den række fornøjelige og hyggelige folkelivsbilleder, der i gengivelser er trængt ind i tusinder hjem over hele Europa. Vautier skildrer bønderne på hævdvunden vis, i et malerisk foredrag, hvor den udmærkede tegning gerne står højt over farveværdierne, med sympatetisk og humoristisk blik, lægger hygge og idyl over deres færden og forskønner typerne; der er dog natur og sundhed i hans harmoniserende bondelivsskildringer, frodigt og fremragende fortællertalent og elskværdig og rammende karakteristik, der spænder over ret mange følelsesskalaer. Han har også virket som illustrator, Karl Immermanns Oberhof, Berthold Auerbachs Barfüssele med mere.

Litteratur 
 Friedrich Pecht, Deutsche Künstler, III, side 351—379;
 Adolf Rosenberg, Vautier, 1897

Eksterne henvisninger og kilder 
  bind 24 side 615 skrevet af amtsforvalter Axel Holck

Malere fra Schweiz
Schweizere i 1800-tallet
G.F. Clement

Gad Frederik Clement eller almindeligvis bare G.F. Clement (født 9. juli 1867 på Frederiksberg, død 7. januar 1933 i København) var en dansk maler.

Clements uddannelse omfatter malerlære malermester Øigaard; Teknisk Skole under Holger Grønvold 1883-85; Kunstakademiet København 1885-88; Kunstnernes Studieskole ved Laurits Tuxen og Frans Schwartz 1888- 92; Zahrtmanns Skole vinteren 1900-01.

G.F. Clements var præget af de symbolistiske malere Ludvig Find og Mogens Ballin, men særlig Paul Gauguin og hans malervenner, som han mødte i Frankrig. Han havde kontakt med symbolismens talerør, Taarnet med Johannes Jørgensen som redaktør. Clements kunstneriske tilhørsforhold til symbolismen blev af kort varighed. På Italiensrejserne i 1890'erne blev han inspireret af renæssancekunst. G.F. Clement var som Tuxen blevet betaget af livet i Nymindegab og vendte tilbage til stedet sommer efter sommer, ligesom Ludvig Find og Carl Frydensberg der også opsøgte Nymindegab, de blev derved pionererne i malerkolonien Nymindegabmalerne. Efter århundredskiftet blev udtrykket mere naturalistisk og motivkredsen bredere, med en friere teknik og en lysere kolorit. Motiverne blev nu partier fra Skagen og italienske landskaber, desuden blomster, figurer i interiør og adskillige barneportrætter. Billederne blev malet under indflydelse af den franske impressionisme og især Paul Cézanne malemåde afspejles i Clements værker. I 1920'erne og -30'erne var Clement en påskønnet portrætmaler, og udførte en lang række portrætter.

Fra 1902 var han gift med den norske maler Martha Caroline Jebe, kaldet Tupsy.

Clement var medlem af Akademiets Plenarforsamling i 1918 og af Akademirådet fra 1920 til 1929.

Hæder 
 1898, 1899, Bielke
 1900, Den Hielmstierne-Rosencroneske Stiftelse
 1900, 1903-04 Akademiet
 1900, Mention Honorable, Paris
 1913, Guldmedalje, München

Noter

Eksterne henvisninger 

 
 

Malere fra Danmark
Personer fra Frederiksberg
Personer i Kraks Blå Bog (afdøde)
Personer i Dansk Biografisk Leksikon
Danskere i 1800-tallet
Danskere i 1900-tallet
Medlemmer af Akademiraadet
Impressionistiske malere
Portrætmalere
Skagensmalere
John Lasseter

John Alan Lasseter (født 12. januar 1957) er en Oscar-belønnet animationsfilmskaber fra USA og tidligere administrerende direktør hos Pixar og Walt Disney Animation Studios. Han var også kreativ rådgiver for Walt Disney Imagineering.

Lasseter har vundet to Oscars: bedste animerede kortfilm for Tin Toy og Special Achievement Award for Toy Story. Han har også vært nomineret yderligere fem gange.

Han var med til at grundlægge Pixar Animation Studios.

Lasseter har instrueret Toy Story, Græsrødderne, Toy Story 2, Biler og Biler 2. Han anses alment for at være meget innovativ og er blevet kaldt den "nuværende Walt Disney efter Roy E. Disney".

I november 2017, efter klager om sexchikane og anden upassende opførsel fra Lasseters side fra flere tidligere kvindelige Pixar medarbejdere, tog Lasseter en 6 måneders orlov fra Pixar, i anerkendelse af "fejltrin" i hans behandling af medarbejdere. I juni 2018 annoncerede Disney, at de ikke ønskede at forny deres kontrakt med Lasseter, og at han derfor ville miste sin stilling i firmaet per udgangen af 2018. I januar 2019 blev den fritstillede Lasseter hyret af Skydance Animation.

Filmografi

Instruktør 
 Luxo Jr. (1986)
 Red's Dream (1987)
 Tin Toy (1988)
 Knick Knack (1989)
 Toy Story (1995)
 Græsrødderne (1998)
 Toy Story 2 (1999)
 Biler (2006)
 Mater and the Ghostlight (2006)
 Tokyo Mater (2008)
 Biler 2 (2011)

Manuskriptforfatter 
 Luxo Jr. (1986)
 Red's Dream (1987)
 Tin Toy (1988)
 Knick Knack (1989)
 Toy Story (1995)
 Græsrødderne (1998)
 Toy Story 2 (1999)
 Biler (2006)
 Mater and the Ghostlight (2006)
 Toy Story 3 (2010
 Biler 2 (2011)
 Small Fry (2011)
 Partysaurus Rex (2012)
 Flyvemaskiner (2013)
 Klokkeblomst og Piratfeen (2014)

Eksterne henvisninger 

 
 Animation Principles:Siggraph paper by John Lasseter
 Richard Verrier oh Dawn C. Chmielewski, Fabled Film Company May Get a Reanimator , Los Angeles Times, 25. januar 2006
 Fortune Magazine-intervju med John Lasseter – inkludert biografisk informasjon
 KCRW's The Treatment: John Lasseter and Andrew Stanton (02/04) 
 KCRW's The Treatment: John Lasseter (06/06) 

Animatorer fra USA
Filminstruktører fra USA
Manuskriptforfattere fra USA
Filmproducere fra USA
Personer fra Hollywood
Pixar
Pete Docter

Peter Hans "Pete" Docter (født 19. oktober 1968 i Bloomington, Minnesota) er en amerikansk filminstruktør, animator, manuskriptforfatter, producer og dubber. Han er bedst kendt for at have instrueret filmene Monsters, Inc., Op og Inderst Inde, og han har været en nøgleperson og vigtig samarbejdspartner hos Pixar Animation Studios de sidste tyve år. Han er blevet nomineret til otte Oscars (vundet to), syv Annie Awards (vundet fire), fire BAFTA awards (vundet to) og en BAFTA for bedste børnefilm (som han vandt). Han har beskrevet sig selv som en "nørdet gut fra Minnesota som elsker at lave tegnefilm".

Filmografi 
 Toy Story (1995) – Historie
 Toy Story 2 (1999) – Historie
 Monsters Inc. (2001) – Instruktør / Historie
 Mike's New Car (2002) – Instruktør / Historie
 WALL-E (2008) – Historie
 Op (2009) – Instruktør
 Inderst Inde (2015) - Instruktør / Historie
 Sjæl (2020) - Instruktør / Historie

Eksterne henvisninger 

 
 Pete Docter hos Pixars Wiki

Noter 

Animatorer fra USA
Filminstruktører fra USA
Personer fra Hennepin County
Pixar
Andrew Stanton

Andrew Christopher Stanton jr. (født 3. december 1965 i Rockport, Massachusetts) er en filminstruktør, manuskriptforfatter, filmproducent og stemmeskuespiller fra USA, kendt for at have instrueret Pixars animerede spillefilm Find Nemo fra 2003, som vandt Oscar for bedste animationsfilm og science fiction animationsfilmen WALL•E fra 2008.

Udvalgt filmografi 
 1998 – Græsrødderne
 2003 – Find Nemo
 2008 – WALL•E
 2012 – John Carter
 2012 – Modig
 2013 – Monsters University

Eksterne henvisninger 
 

Animatorer fra USA
Filminstruktører fra USA
Manuskriptforfattere fra USA
Filmproducere fra USA
Stemmeskuespillere fra USA
Get Hard

Get Hard er en amerikansk komediefilm instrueret af Etan Cohen (i sin instruktørdebut) og skrevet af Etan Cohen, Jay Martel og Ian Roberts. Hovedrollerne spilles af Will Ferrell, Kevin Hart, Alison Brie, Edwina Findley og Craig T. Nelson. Filmen blev udgivet 27. marts, 2015 i USA og modtog negative anmeldelser men var en finansiel succes, og indbragte over 105 millioner dollars.

Medvirkende
 Will Ferrell som James King
 Kevin Hart som Darnell Lewis
 Alison Brie som Alissa Barrow
 Edwina Findley som Rita Lewis
 Craig T. Nelson som Martin Barrow
 T.I. som Russell
 Ariana Neal somMakayla Lewis
 Greg Germann som Peter Penny 
 Paul Ben-Victor som Gayle  
 Dan Bakkedahl som Leo
 Erick Chavarria som Cecelio 
 Jon Eyez som Big Mike 
 Nito Larioza som Jaoa 
 Ron Funches som Jojo
 John Mayer som sigselv

Eksterne henvisninger 
 
 

Amerikanske film fra 2016
Komediefilm fra USA
No Escape

No Escape, tidligere kendt som The Coup, er en kommende amerikansk action thrillerfilm instrueret af John Erick Dowdle, der skrev manuskriptet i samarbejde med sin bror, Drew Dowdle. Hovedrollerne spilles af Owen Wilson, Pierce Brosnan og Lake Bell og fortæller historien om en forretningsmand, der er fanget med sin familie i et krigszoneområde.

Film er planlagt til at have amerikansk premiere den 2. september 2015.

Handling 
En amerikansk familie på fire personer skal flytte til Thailand, hvor der lige pludselig opstår en borgerkrig, fordi amerikanerne skal administrere vandet. Så nu begynder mange thailændere at angribe hoteller og butikker - Selvfølgelig begynder de jo primært på at angribe turisterne, så denne amerikanske bliver nødt til at forsvare sig selv bedst muligt, for at overleve en stor borgerkrig!

Medvirkende 
 Owen Wilson som Jack Dwyer
 Pierce Brosnan som Hammond
 Lake Bell som Annie Dwyer
 Sterling Jerins som Lucy Dwyer
 Spencer Garrett som Recruiter
 Karen Gemma Dodgson
 Byron Gibson	
 Sahajak Boonthanakit som Kenny Roger
 Claire Geare som Beeze Dwyer
 Russell Geoffrey Banks

Produktion

Udvikling 
Det blev rapporteret i 2012 at Owen Wilson ville spille hovedrollen i en actionfilm kaldet The Coup, med en stemning beskrevet som den samme i Taken (2009), og omhandler en amerikansk familie, der flytter til Sydøstasien og finder dem selv involveret i et voldeligt oprør mod regeringen, hvor rebeller nådesløst angriber byen." Senere under Cannes Filmfestivalen blev det rapporteret af Pierce Brosnan sluttede sig til projektet, med en rolle som en "mysterious and ultimately heroic government operative." John Erick Dowdle, kendt for sine utallige gyserfilm, der skrev manuskriptet med sin bror, Drew Dowdle, blev hyret til at instruere filmen. Michelle Monaghan, der også havde sluttet sig til rollebesætningen, blev castet som hustuen til Wilsons karakter.

Det blev bekræftet i august 2013 at Bold Films ville finansiere filmen og erstattede dermed Crime Scene Pictures. Senere på året blev det rapporteret, at Lake Bell erstattede Monaghan og hendes karakter skulle hedde Annie Dwyer, der var en elsket kvinde, der synes at have det perfekte familieliv. Optagelserne begyndte 31. oktober 2013 i Thailand.

References

Eksterne henvisninger
 

Film fra 2014
Actionfilm fra USA
Kelly Pavlik

Kelly Robert Pavlik (født 5. april, 1982 i Youngstown, Ohio i USA) er en pensioneret amerikansk professionel bokser. Han var The Ring, WBC and WBO mellemvægtmester efter at have slået Jermain Taylor 29. september 29, 2007, indtil han tabte titlerne til Sergio Martínez den 17. april, 2010. Han har slået navne som Edison Miranda, Brian Vera, Marco Antonio Rubio og tabt til Bernard Hopkins

Pavlik vs. Ward 
Pavlik skulle have oprindeligt hav bokset på HBO mod WBA og WBC-mesteren i supermellemvægt Andre Ward om hans titler den 26. januar, 2013 i Galen Center i Los Angeles, California. Kampen blev dog udskudt til den 23. februar, 2013 da Andre Ward pådrog sig en skulderskade i en sparring-session op til kampen. Men skulderskaden var mere alvorlig end tidligere opfattet og kampen blev dermed aflyst.

Pension 
Den 19. januar, 2013 annoncerede Kelly Pavlik sin pension fra boksningen, men stadig som The Pride Of Youngstown.

Noter 

Boksere fra USA
Ishe Smith

Ishe Oluwa Kamau Bhoduri Ali "Sugar Shay" Smith (født 22. juli 1978 i Las Vegas) er en professionel amerikansk bokser. Han er tidligere IBF let-mellemvægts-verdensmester. Smith konkurrerede i første sæson af realityshowet The Contender (2005). 

Som en truende Kristen, har Smith mærket Psalm 27 på bagsiden af sine shorts og har en tatovering på sin hals.

Tidlige liv og uddannelse 
Smith voksede op i Nevada med sin mor og søskende men kendte aldrig sin far. Som amatør konkurrerede Smith på nationale scene i årevis. I 1996 klarede han den til finalerne i det merikanske nationale mesterskab, og tabte en lige kamp på points til Hector Camacho Jr, og semifinalerne til de amerikanske olympiske prøver hvor han tabte til Zab Judah. I 1999, tabte han på point i endnu en tæt kamp i kvartfinalerne i det merikanske nationale mesterskab til Larry Mosley, der vandt turneringen 

Ishe tog en chance og sluttede sig til The Contender-realityshowt. Han var værelseskammerat med sin tidligere Alfonso Gomez. I programmet blev han placeret på West Coast-holdet og kæmpede mod sin rival danske Ahmed Kaddour i det tredje afsnits kamp. Smith vandt en enstemmig afgørelse mod Kaddour i en hård kamp. Smith kritiserede Anthony Bonsante for at bokse mod Brent Cooper, som han ikke mente var en passende modstander.

Referencer 

Boksere fra USA
The Contender

The Contender er en reality tv-serie, der følger en gruppe af boksere, som konkurrerer mod hinanden i en eliminering-stils konkurrence, mens deres liv og relationer med hinanden og deres familier bliver skildret. Den er produceret af Mark Burnett og programmets vært er Sugar Ray Leonard, der delte værtsrollen i den første sæson med skuespilleren Sylvester Stallone. Leonard fungerer også som en træner i programmet, sammen med Tommy Gallagher. I løbet af første sæson, fungerede Jackie Kallen også som rådgiver for bokserne.
Series’ tagline er “The Next Great Human Drama”, og soundtracket blev komponeret af Hans Zimmer. I programmet deltog adskillige store navne som Sakio Bika, Troy Ross, Sergio Mora og danske Ahmad Kaddour.

Realityshows fra USA
Tv-programmer fra NBC
Tv-programmer fra ESPN
Sven Ottke

Sven Ottke, (født 3. juni 1967 in Spandau, Vest-Berlin, Vest-Tyskland) kendt som "The Phantom", er en tysk tidligere professionel bokser og var IBF/WBA super-mellemvægts-mester. Ottke var den tredje europæiske bokser, der pensionerede sig som ubesejret verdensmester efter Terry Marsh og rumænsken Michael Loewe (Joe Calzaghe blev senere den fjerde).

Early life
Sven Ottke served two apprenticeships as a plasterer and industrial clerk. He became a member of the boxing club Spandauer BC 26 Berlin at the age of 14.

Amatørkarriere
Han lukkede munden på krittikerne, der havde klaget over at han var startet for sent, da han blev tysk mester i en alder af 18 i mellemvægt. 10 yderlige titler fulgte efterfølgende. Han deltog i de Olympiske lege i 1988, 1992 og 1996. Han blev europæisk mester i 1991 og 1996, og kom på tredje pladsen i 1993.

Ottke vandt i sin amatørkarriere over Antonio Tarver, Chris Byrd, Michael Moorer, Zsolt Erdei og Juan Carlos Gomez . 
Amatørrekord: 256-47-5
Tysk mellemvægtsmester (FRG) 1985-1989
Tysk national mellemvægtsmester (1990–1991, 1995–1996)
Tysk national let-sværvægtsmester 1992–1993)
Tre gange olympisk-deltager

Professionel karriere
Efter 308 kampe som amatør, som han vandt 256 af, blev han professionel i 1997. Mindre end et år senere den 24. oktober 1998, vandt han IBF super-mellemvægt-mesterskabet fra Charles Brewer via en omdiskuteret pointsejr. Efter dette forsvarede han sin IBF-titel 16 gange mod kæmpere som Thomas Tate (2 gange), Glencoffe Johnson, Silvio Branco, James Butler, Anthony Mundine, Charles Brewer i en rematch og en kontroversiel pointsejr over Robin Reid. Han toppede i sin karriere da vandt WBAtitlen den 13. marts i 2003 mod WBA-mesteren Byron Mitchell, hvor han vandt på en delt pointafgørelse. Han vandt også omdiskuterede afgørelser over de danske boksere Mads Larsen og Rudy Markussen.

Efter succesfuldt at have forsvaret sin titel 21 gange efter sin sidste kamp mod svenske Armand Krajnc, pensionerede Ottke sig som ubesejret verdensmester den 27. marts i 2004. Ottkes resultat lyder på 34 sejrer og 0 nederlag som professionel, hvoraf 6 er på knockout. Han blev kåret af IBF som "Fighter of the Year" i 2003.

Comeback
I maj 2008, blev et comeback arrangeret mod Dariusz Michalczewski i Tyskland, men kampen blev aldrig til noget.

Referencer

Eksterne henvisninger 
 Amateur Record

Boksere fra Tyskland
Miguel Cotto

Miguel Ángel Cotto Vázquez (født 29. oktober 1980) er en Puerto rikansk professionel bokser. Han er den første og eneste Puerto-rikaner, der har vundet titler i 4 forskellige vægtklasser og er den nuværende WBC, Lineal & The Ring  mellemvægts-verdensmester. Han er også Transnational Boxing Rankings Board mellemvægts-mester. Som amatør repræsenterede Cotto Puerto Rico i letvægt og let-weltervægt-klassen ved adskillige internationale begivenheder og Pan American Games i 1999, sommer-OL 2000 og junior verdensmesterskabet i 1998 hvor han vandt sølv. Cotto begyndte sin professionelle karriere i 2001, og den 11. september, 2004, besejrede han Kelson Pinto om WBO junior welterwægt-mesterskabet. Han forsvarede titlen 6 gange, før han lediggjorde da han rykkede op i weltervægt-klassen.

I sin første kamp i vægtklassen besejrede han Carlos Quintana om det ledige WBA weltervægt-mesterskab. Cotto forsvarede titlen mod Oktay Urkal, Zab Judah, Shane Mosley og Alfonso Gómez, før han tabte den til Antonio Margarito. Den 21. februar, 2009, besejrede han Michael Jennings og vandt den ledige WBO weltervægt-titel. Han forsvarede titlen mod Joshua Clottey indtil han tabte den til Manny Pacquiao den 14. november, 2009. Den 5. juni, 2010, boksede Cotto sin første kamp i letmellemvægt-klassen, hvor han besejrede Yuri Foreman om WBA let-mellemvægt-titlen. Den 7. juni i 2014, besejrede Cotto Sergio Martinez fik dermed Transnational Boxing Rankings Board, WBC & The Ring mellemvægts-titlerne. Ved at gøre det, blev han den første Puerto-rikaner i verdenshistorien der har vundet fire verdensmesterskaber.

Han er anset for at være en af de største Puerto-rikanske boksere sammen med Félix Trinidad, Wilfred Benitez, Hector Camacho, Wilfredo Gomez, og Carlos Ortiz.

Eksterne henvisninger 

Boksere fra Puerto Rico